ຈະເກີດຈັນທະຄາດເຕັມດວງ ໃນວັນພຸດ 15 ມິຖຸນານີ້
ທົ່ວໂລກຈະໄດ້ເຫັນຈັນທະຄາດເຕັມດວງ ຫລືກົບກິນເດືອນ ທີ່ບໍ່ສູ້ມີ ແລະດົນ ເກືອບຮອດ 2 ຊົ່ວໂມງ ໃນວັນພຸດ ມື້ອື່ນນີ້.
ຈັນທະຄາດເຕັມດວງ ຫລືກົບກິນເດືອນໝົດໜ່ວຍ ທີ່ບໍ່ສູ້ມີແລະດົນຜິດທໍາມະດາ ຈະເກີດ ຂຶ້ນໃນວັນທີ 15 ມິຖຸນາ ວັນພຸດມື້ອື່ນນີ້ ຊຶ່ງພະຈັນຈະໄດ້ໂຄຈອນຜ່ານເງົາຂອງໃຈກາງ ໜ່ວຍໂລກໂດຍກົງ ດົນເປັນພິເສດ 100 ນາທີ ຊຶ່ງນີ້ຈະເປັນເວລາພຽງແຕ່ 7 ນາທີ ສັ້ນ ກວ່າເວລາ ທີ່ຈັນທະຄາດເຕັມດວງ ສາມາດເກີດໄດ້ດົນທີ່ສຸດນັ້ນ ເຫດທ້ອງຟ້າມືດມົນທັງໝົດຈະກິນເວລາດົນກວ່າ 5 ຊົ່ວໂມງເຄິ່ງຄືຕັ້ງແຕ່ບ່າຍ 5:00 ໂມງ ໄປຮອດເວລາເກືອບ 11 ໂມງກາງຄືນ ນອກຈາກທະວີບອາເມລິກາເໜືອແລ້ວ ຜູ້ຄົນສາ ມາດມອງເຫັນຈັນທະຄາດໃນບາງຈຸດຂອງທ້ອງຟ້າສ່ວນໃຫຍ່ໃນໂລກ ພວກເບິ່ງທ້ອງຟ້າ ໃນເຂດທະວີບອະຟຣິກາຕາເວັນອອກ ພ້ອມທັງພາກສ່ວນຕ່າງໆໃນທະວີບອາເມລິກາໃຕ້ ພາກເອເຊຍກາງແລະໃນພາກຕາເວັນອອກກາງ ແລະໃນພາກຕາເວັນຕົກຂອງອສເຕຣ ເລຍຈະມີໂອກາດໄດ້ເຫັນຈັນທະຄາດນີ້ໄດ້ເວລາເງົາມືດຂອງໜ່ວຍໂລກບົດບັງດວງຈັນໄວ້ ຢ່າງເຕັມສ່ວນນັ້ນ ຈັນທະຄາດເຕັມດວງເປັນເວລາດົນນານທີ່ສຸດເທື່ອໜ້າແມ່ນຈະເກີດຂຶ້ນໃນເດືອນກໍລະກົດ ປີ 2018 ແລະຈະໃຊ້ເວລາດົນເຖິງ 106 ນາທີ ມັນບໍ່ຄືກັນກັບສຸລິຍະຄາດ ມັນປອດໄພສໍາລັບເຮົາເບິ່ງຈັນທະຄາດຫລືກົບກິນເດືອນໄດ້ ດ້ວຍຕາເປົ່າ